25 साल की उम्र में लगा था बैल चोरी करने का आरोप 60 की उम्र में हुआ बरी
डकैती के 7 साल पुराने केस में 4 को उम्रकैद दंपती से लूटे थे 5 लाख के जेवर और नकदी
डकैतीडालने के सात साल पुराने मामले में अदालत ने बुधवार को चार आरोपियों को दोषी मानते हुए उन्हें उम्रकैद की सजा 22 हजार 800 रुपए का जुर्माना किया है। अदालत ने उन्हें सजा भुगतने के लिए जेल भेज दिया। पांचवां आरोपी फरार है। अपर सेशन न्यायालय क्रम-एक ने इस केस में यह फैसला सुनाया।
मथुरा निवासी राजू नाथ उर्फ दीपक नाथ, सोनी (झांसी) जिला ग्वालियर निवासी बापू नाथ, मथुरा निवासी प्रताप नाथ उर्फ मोहननाथ, पृथ्वीपुरा (मालाखेड़ा) जिला अलवर निवासी कैलाशनाथ उर्फ चाट्या और बावड़ीखेड़ा (अंता) जिला बारां निवासी नेहरू नाथ उर्फ बाबू नाथ और अन्य के खिलाफ आरोप था कि उन्होंने 28 जुलाई 2009 की आधी रात को ढाबा गांव में खेत पर सो रहे जानकी लाल और उसकी प|ी रामकन्या बाई पर धारदार हथियारों से हमला कर उन्हें घायल कर दिया था। इसके बाद खेत में बने उनके मकान में डकैती डाली, तिजोरी तोड़कर उसमें से करीब चार लाख रुपए कीमत के सोने-चांदी के जेवरात तथा एक लाख रुपए ले गए।
सीमलिया पुलिस ने घायल दंपती के बेटे मोतीलाल की रिपोर्ट पर मामला दर्ज कर चारों आरोपियों को गिरफ्तार किया था। पुलिस ने चारों को जांच में दोषी मानते हुए इनके खिलाफ न्यायालय में चालान पेश किया था। इस केस में आरोपी नेहरू नाथ फरार है। अपर लोक अभियोजक रितेश मेवाड़ा ने केस में 25 गवाहों के बयान दर्ज करवाए। अदालत ने केस में सुनवाई पूरी कर सभी आरोपियों को दंपती से मारपीट करने डकैती डालने के अपराध में दोषी माना। इस पर बचाव पक्ष के वकील ने सजा के प्रति नरमी का रुख अपनाए जाने का आग्रह किया। इधर, अपर लोक अभियोजक ने बहस में कहा कि आरोपी आए दिन चोरी, डकैती और हत्या जैसे अपराध करते रहते हैं। इन्होंने डकैती डाली है, जो अत्यंत गंभीर प्रकृति का मामला है। इनके खिलाफ भरतपुर में भी केस चल रहे हैं। गंभीर अपराधों में भी लिप्त रहे हैं। उनके प्रति नरमी का रुख नहीं अपनाया जाए।
दंपती से लूट के आरोपियों को बुधवार शाम को उम्र कैद की सजा सुनाई गई।
hin_Deva hin_Deva hin_Deva hin_Deva hin_Deva hin_Deva